सोमवार को हरिद्वार से ऋषिनगरी पहुंची गांव बचाओ यात्रा का नटराज चौक पर स्वागत किया गया। पैदल मार्च करते हुए यात्रा दून मार्ग स्थित व्यापार सभा भवन पहुंची। यात्रा संयोजक पदमश्री डॉ.अनिल जोशी ने कि प्रदेश के गांवों में निराशा का माहौल है। राज्य गठन के 16 वर्षों बाद भी पहाड़ में लोग बुनियादी सुविधाओं के लिए तरस रहे हैं। बुनियादी सवालों को लेकर दोनों प्रमुख राजनैतिक पार्टियां चुप हैं। उन्होंने गांवों को शहर से जोड़ने की वकालत की। कहा कि शहर के विचार गांव के काम आ सकें, इस कार्ययोजना के साथ काम करने का वक्त आ गया है। कहा कि चुनाव का समय आ गया है, वोट की चोट देकर इनको सबक सिखाना है। वहीं, रियल एस्टेट कारोबारियों ने यात्रा का स्वागत किया। इस मौके पर वीरेन्द्र पैन्युली, पीपी डंगवाल, अनिल चंदोला, अनिल कुकरेती, दिनेश कोठारी, कुसुम जोशी आदि मौजूद रहे।